**Τονισμός μονοσύλλαβων λέξεων**

* Όπως είδαμε, ο τόνος (‘) είναι ένα σημαδάκι που πρέπει οπωσδήποτε να βάζουμε πάνω στη σωστή συλλαβή των λέξεων, για να τις διαβάζουμε σωστά. Αλλά ξέρουμε ότι τόνο παίρνουν οι δισύλλαβες, οι τρισύλλαβες και οι πολυσύλλαβες λέξεις.
* Οι μονοσύλλαβες λέξεις **δεν παίρνουν τόνο** και γι’ αυτό λέγονται **άτονες.**  
  π.χ.: ο, η, το, να, βρες, μου, ποιος, στον…. και άλλες.


Υπάρχουν όμως τρεις λεξούλες μονοσύλλαβες, οι οποίες κάποιες φορές χρειάζονται τόνο. Αυτές είναι το **πως,** το **που** και το **η**.

* Το **πώς** και το **πού** παίρνουν τόνο **όταν ρωτάμε.**   
  π.χ. Πώς σε λένε; Με ρώτησε πώς με λένε.   
   Πού πας; Με ρώτησε πού πάω.
* Το **ή** όταν το χρησιμοποιούμε για να **ξεχωρίσουμε δύο πράγματα.**π.χ. Ποιο χρώμα προτιμάς το κόκκινο ή το κίτρινο;

**Προσοχή!!**



Ώρα για ασκήσεις !



1. **Βάλε τόνους στο «πως» και στο «που», όπου χρειάζεται :**

Πώς σε λένε; Νομίζω πως άκουσα ένα θόρυβο.

Άκουσα πως αύριο θα βρέξει. Μη μου πεις πως είσαι άρρωστος.

Πού είσαι; Πού θα πας το καλοκαίρι;

Σε είδα που έφευγες. Πώς σου φάνηκε το παραμύθι;

Πώς είναι η υγεία σου; Έμαθα πως είσαι καλύτερα.

1. **Διάβασε και συμπλήρωσε το (ή) – (η).**

Θα έρθεις μαζί μου ή θα μείνεις σπίτι;

Τελικά από το πάρτι έλειπε μόνο η Αργυρούλα.

Η αγαπημένη μπλούζα είναι η πράσινη.

Ποιο είναι το αγαπημένο σου φρούτο η μπανάνα ή το μήλο;

Ποια σου αρέσει περισσότερο η κόκκινη φούστα ή η κίτρινη με τα λουλουδάκια;

1. **Διάβασε με προσοχή τις παρακάτω προτάσεις και βάλε τόνο όπου πρέπει.**



* Τι σου αρέσει περισσότερο; Η μακαρονάδα ή η ομελέτα;
* Πού είναι η τσάντα μου; Εκεί που την άφησες.
* Έμαθα πως πήγες κινηματογράφο. Πώς ήταν η ταινία;
* Πώς θα πάμε στο πάρκο; Με το μετρό ή με το τρόλεϊ;